ຜ່ານການຜັນຂະຫຍາຍສຳເລັດກຳລັງເຂົ້າຮ່ວມການເຄື່ອນໄຫວຮັກສາສັນຕິພາບ, ຫວຽດນາມ ໄດ້ຢັ້ງຢືນຄຳໝັ້ນສັນຍາ, ຄວາມຮັບຜິດຊອບກັບຄວາມໝັ້ນຄົງ, ຄວາມປອດໄພຂອງພາກພື້ນ ແລະ ໂລກ.
ຫວຽດນາມ ເຂົ້າຮ່ວມການເຄື່ອນໄຫວຮັກສາສັນຕິພາບ ສປຊ ແມ່ນແຜນນະໂຍບາຍໃຫຍ່ຂອງພັກ, ລັດ, ລາຍລະອຽດແມ່ນຫັນທິດທາງການເຊື່ອມໂຍງເຂົ້າກັບສາກົນຢ່າງເລິກເຊິ່ງກວ້າງຂວາງ ປະກົດຜົນເປັນຈິງ
ດ້ວຍພະນັກງານ, ນັກຮົບ 170 ເທື່ອຄົນ ໄປປະຕິບັດໜ້າທີ່ຮັກສາສັນຕິພາບ, ຕົວເລກນີ້ ມີຄວາມໝາຍຢ່າງຍິ່ງກ່ຽວກັບພາບພົດຂອງປະເທດ ຫວຽດນາມທີ່ປ່ຽນແປງໃໝ່ ແມ່ນຄູ່ຮ່ວມມືທີ່ໄວ້ເນື້ອເຊື່ອໃຈ, ສະມາຊິກທີ່ມີຄວາມຮັບຜິດຊອບຂອງປະຊາຄົມສາກົນ.
ເລື່ອງຫວຽດນາມຕັ້ງໜ້າເຂົ້າຮ່ວມການປະກອບສ່ວນໃຫ້ແກ່ການເຄື່ອນໄຫວຮັກສາສັນຕິພາບຂອງ ສປຊ ໄດ້ປະກອບສ່ວນຢັ້ງຢືນທິດທາງການພົວພັນຕ່າງປະເທດຫຼາຍຝ່າຍ, ຫັນບັນດາການພົວພັນສາກົນຂອງພັກ, ລັດ ເປັນຫຼາຍຮູບແບບ, ສ່ອງແສງໃຫ້ເຫັນຢ່າງຈະແຈ້ງຄວາມສຳຄັນກ່ຽວກັບແນວຄິດໃນການເຊື່ອມໂຍງເຂົ້າກັບສາກົນ, ສ້າງຂີດໝາຍແຫ່ງການພັດທະນາໃໝ່ໃນວິວັດການເຊື່ອມໂຍງເຂົ້າກັບສາກົນຂອງ ຫວຽດນາມເພື່ອແນໃສ່ຕອບສະໜອງບັນດາເປົ້າໝາຍໃນການສ້າງ, ປົກປັກຮັກສາປະເທດຊາດ.
ຜ່ານການເຄື່ອນໄຫວນີ້, ຫວຽດນາມສືບຕໍ່ຢັ້ງຢືນນະໂຍບາຍທາງການທູດທີ່ເປັນເອກະລາດ, ເປັນເຈົ້າຕົນເອງ, ຮັກສາສັນຕິພາບ, ເຄົາລົບນັບຖືບັນດາເປົ້າໝາຍ, ຫຼັກການຂອງ ສະຫະປະຊາຊົນ, ປະກອບສ່ວນສ້າງສາສັນຕິພາບແບບຍືນຍົງ.
ດ້ວຍບັນດາໝາກຜົນໃນການເຂົ້າຮ່ວມການເຄື່ອນໄຫວຮັກສາສັນຕິພາບ ຢູ່ສະຫະປະຊາຊົນ, ມາຮອດປັດຈຸບັນ, ຫວຽດນາມ ບັນລຸໄດ້ບັນດາເປົ້າໝາຍທີ່ວາງອອກໃນແຜນການສັງລວມຄື: ປະກອບສ່ວນເຂົ້າການຍົກສູງທີ່ຕັ້ງບົດບາດ ແລະ ສຽງເວົ້າຂອງຫວຽດນາມໃນການແກ້ໄຂບັນດາບັນຫາສາກົນ, ຈາກນັ້ນ ສ້າງເງື່ອນໄຂສະດວກເພື່ອຊຸກຍູ້ການພົວພັນກັບບັນດາປະເທດ ແລະ ຄູ່ຮ່ວມມື, ບົກສູງອິດທິພົນຊື່ສຽງ ຂອງກຳລັງປະກອບອາວຸດຫວຽດນາມ, ປະກອບສ່ວນເພີ່ມທະວີການຮ່ວມມືສາກົນກ່ຽວກັບການປ້ອງກັນຊາດ - ປ້ອງກັນຄວາມສະຫງົບ, ເພີ່ມທະວີການຮັບໃຊ້ໃຫ້ແກ່ວຽກງານຄົ້ນຄ້ວາ, ຄາດຄະເນຍຸດທະສາດ, ຍົກສູງລະດັບຄວາມຮູ້ໃຫ້ແກ່ພະນັກງານໃນບັນດາຂົງເຂດອື່ນ ທີ່ເຂົ້າຮ່ວມການເຄື່ອນໄຫວນັກສາສັນຕິພາບ.
ຫຼາຍປະເທດ, ພິເສດແມ່ນບັນດາປະເທດໃຫຍ່ ໄດ້ສະແດງຄວາມຫວັງຢາກເພີ່ມທະວີການຮ່ວມມືກັບຫວຽດນາມ ໃນການເຄື່ອນໄຫວຮັກສາສັນຕິພາບ, ຜ່ານນັ້ນເປີດກ້ວາງເນື້ອໃນ, ເຮັດໃຫ້ການພົວພັນຂອງຫວຽດນາມ ກັບບັນດາປະເທດເລິກເຊິ່ງກ່ວາອີກ.
ບຸນຄົງ